Πληροφοριακά Συστήματα Βιομηχανίας της Μόδας

Τα πληροφοριακά συστήματα βιομηχανίας της μόδας δημιουργήθηκαν για να διευκολύνουν την διαχείριση εφοδιαστικής αλυσίδας (Supply Chain Management (SCM)) και για να ανταπεξέλθουν αποδοτικά στις απαιτήσεις των πελατών. Τα συστήματα γρήγορης ανταπόκρισης (Quick Response Systems (QR)) είναι τα πιο ευρέως διαδεδομένα στην βιομηχανία της μόδας, ενώ ταυτόχρονα συμβάλουν στη διατήρηση μιας αποτελεσματικής διαχείρισης εφοδιαστικής αλυσίδας (SCM).

Η εξέλιξη των πληροφοριακών συστημάτων στον τομέα της μόδας 
H βιομηχανία της ένδυσης άρχισε να χρησιμοποιεί την τεχνολογία των υπολογιστών από την δημιουργία της τεχνολογίας πληροφορίας (Information technology (IT)). Εκείνη την εποχή, μόνο οι μεγάλες εταιρείες ραπτικής είχαν τους πόρους να αξιοποιήσουν αυτήν την τεχνολογία. Με αυτήν επεξεργάζονταν κυρίως τα δεδομένα της επιχείρησης. Με το πέρασμα των χρόνων, η κλωστοϋφαντουργία άρχισε σταδιακά τη μηχανογράφηση. Η ευρεία εφαρμογή των υπολογιστών καλύπτει σχεδόν όλες τις δραστηριότητες που είναι απαραίτητες για τη λειτουργία μιας επιχείρησης κλωστοϋφαντουργίας, όπως τη λογιστική και επεξεργασία συναλλαγών, τις πωλήσεις μάρκετινγκ, τον προγραμματισμό παραγωγής, την διαχείριση υπολογιστή, την διαχείριση σε πραγματικό χρόνο κ.λπ. Με την πάροδο του χρόνου, η φύση των συστημάτων υπολογιστών έχει πάρει διάφορες μορφές στην εκτέλεσή της: αυτόνομες εφαρμογές που βασίζονται σε έναν υπολογιστή. Αφορά ένα ολοκληρωμένο κεντρικό σύστημα όπου ένας μεγάλος υπολογιστής χειρίζεται μια σειρά εφαρμογών, εφαρμογές που καλύπτονται από τη διανομή της επεξεργασίας δεδομένων σε ένα δίκτυο υπολογιστών.

Πολλές εταιρείες ένδυσης συνέχισαν να επενδύουν όχι μόνο σε πολύ πιο πρόσφατη τεχνολογία παραγωγής, αλλά και σε τεχνολογία σχεδιασμού και συστήματα υπολογιστών. Χρησιμοποιούν υπολογιστές πλήρεις με Intranet, έτσι ώστε όσα άτομα εργάζονται σε Personal Computers (PC) να έχουν πρόσβαση και να επεξεργάζονται δεδομένα στον κύριο υπολογιστή. Τα πληροφοριακά συστήματα διοίκησης (Management Information Systems(MIS)) στις εταιρείες ένδυσης θα πρέπει να περιλαμβάνουν τον έλεγχο του αποθέματος, την επεξεργασία κάθε μεμονωμένης παραγγελίας, τη λογιστική κ.λπ. Οι περισσότερες επιχειρήσεις ραπτικής διαθέτουν ιστοσελίδα, με αποτέλεσμα να διευρύνεται το ηλεκτρονικό εμπόριο.

Το ηλεκτρονικό εμπόριο 
Το ηλεκτρονικό εμπόριο προσφέρει μια μοναδική ευκαιρία για οικονομική ανάπτυξη, για βελτίωση της ανταγωνιστικότητας της βιομηχανίας και για τόνωση των επενδύσεων στην καινοτομία και τη δημιουργία νέων θέσεων εργασίας. Οι εμπορικές επικοινωνίες αποτελούν ουσιαστικό μέρος των περισσότερων υπηρεσιών ηλεκτρονικού εμπορίου. Το ηλεκτρονικό εμπόριο είναι παγκόσμιο και απαιτεί αυξημένο διεθνή συντονισμό. Η εφαρμογή του δεν ανοίγει μόνο νέες αγορές, αλλά αλλάζει και τον τρόπο δημιουργίας επιχειρήσεων. Το ηλεκτρονικό εμπόριο μέσω του Παγκόσμιου Ιστού αναπτύσσεται με αστρονομικό ρυθμό. Πολλές από τις κορυφαίες διαδικτυακές ιστοσελίδες ηλεκτρονικού εμπορίου αναφέρουν αύξηση εσόδων που υπερβαίνει το 100% ετησίως. Το ηλεκτρονικό εμπόριο θα δώσει την δυνατότητα στις εταιρείες της ραπτικής βιομηχανίας να ανταγωνιστούν στην παγκόσμια σκηνή, ανεξάρτητα από τη γεωγραφική τους θέση. Το αποτέλεσμα της χρήσης των σύγχρονων τεχνολογιών πληροφορικής μπορεί να είναι πολλαπλάσιο: υψηλότερη απόδοση, αυξημένη παραγωγικότητα, βελτιστοποιημένες διαδικασίες, ενισχυμένος ποιοτικός έλεγχος και, επομένως, ενισχυμένα προϊόντα. Όλα αυτά θα παρέχουν καλύτερο σχεδιασμό, χαμηλότερο κόστος και μικρότερους χρόνους παράδοσης.

Η αξία των MIS 
Η ανάπτυξη της πληροφορικής και η διαδικασία της παγκοσμιοποίησης έχει συνήθως άμεση επίδραση στην αγορά εργασίας και οδηγεί στην εμφάνιση νέων ευέλικτων εταιρειών ραπτικής. Η εφαρμογή σύγχρονων συστημάτων MIS βελτιώνει την παραγωγική διαδικασία στην επιχείρηση και αλλάζει τη σχέση μεταξύ των διευθυντών και των υφισταμένων τους. Οι υπολογιστές και τα πληροφοριακά συστήματα MIS είναι οι πιο χρήσιμοι οργανωτικοί πόροι για τις επιχειρήσεις της βιομηχανίας ένδυσης. Οι εταιρείες ραπτικής αφιερώνουν χρόνο και σημαντικά χρηματικά ποσά για την αγορά, ανάπτυξη και συντήρηση τέτοιων συστημάτων. Ένας μεγάλος αριθμός επιχειρήσεων δεν θα μπορούσε να λειτουργήσει σωστά και με επιτυχία χωρίς την εφαρμογή συστημάτων MIS στο νέο μεταβαλλόμενο περιβάλλον. Η σύγχρονη πληροφορική θα γίνει η κύρια δύναμη που θα καθορίσει το πρότυπο του 21ου αιώνα και θα δώσει νέες ευκαιρίες σε όλους τους τομείς της ζωής μας. Συνοψίζοντας, χάρις στα πληροφοριακά συστήματα MIS είναι δυνατή η επίλυση διαφορετικών προβλημάτων που εμφανίζονται στη διαχείριση ενός οργανισμού και η εξισορρόπηση της αυξημένης ανταγωνιστικότητας και αποτελεσματικότητας των διευθυντών στη διαδικασία λήψης αποφάσεων.

Παραπομπές 

Μόδα
Πληροφοριακά συστήματα
Ένδυση
Υψηλή ραπτική
Τεχνολογία